CELEX: 62017TN0659
Language: sk
Date: 2017-09-28 00:00:00
Title: Vec T-659/17: Žaloba podaná 28. septembra 2017 – Vallina Fonseca/Jednotná rada pre riešenie krízových situácií

11.12.2017   
            
            
               SK
            
            
               Úradný vestník Európskej únie
            
            
               C 424/42
            
         Žaloba podaná 28. septembra 2017 – Vallina Fonseca/Jednotná rada pre riešenie krízových situácií
   (Vec T-659/17)
   (2017/C 424/61)
   Jazyk konania: španielčina
   
      Účastníci konania
   
   
      Žalobca: José Antonio Vallina Fonseca (Madrid, Španielsko) (v zastúpení: R. Vallina Hoset a A. Sellés Marco, advokáti)
   
      Žalovaná: Jednotná rada pre riešenie krízových situácií
   
      Návrhy
   
   Žalobca navrhuje, aby Všeobecný súd:
   
               —
            
            
               konštatoval mimozmluvnú zodpovednosť Jednotnej rady pre riešenie krízových situácií a zaviazal ju na náhradu škody spôsobenej pánovi Josému Antoniovi Vallina Fonsecovi v dôsledku konaní a opomenutí, ktorými bol zbavený obligácií a cenných papierov BANCO POPULAR ESPAÑOL S.A.,
            
         
               —
            
            
               uložil Jednotnej rade pre riešenie krízových situácií povinnosť zaplatiť žalobcovi sumu 50 000 eur z titulu náhrady spôsobenej ujmy („vymáhaná suma“),
            
         
               —
            
            
               rozhodol o zvýšení vymáhanej sumy o kompenzačné úroky splatné od 7. júna 2017 do vyhlásenia rozsudku, ktorým sa rozhodne v tomto konaní,
            
         
               —
            
            
               rozhodol o zvýšení vymáhanej sumy o príslušné úroky z omeškania splatné od vyhlásenia tohto rozsudku do úplného zaplatenia vymáhanej sumy, s úrokovou sadzbou stanovenou Európskou centrálnou bankou pre hlavné operácie refinancovania, zvýšenou o dva percentuálne body.
            
         
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody:
   
               1.
            
            
               Prvý žalobný dôvod je založený na tom, že rozhodnutie SRB/EES/2017/08 Jednotnej rady pre riešenie krízových situácií (SRB) zo 7. júna 2017 o prijatí opatrení na riešenie krízovej situácie v prípade banky Banco Popular Español, S.A., porušuje zásadu nemo auditur turpitudinem opropiam allegans, ako aj článok 88 nariadenia 806/2014, keďže obsahuje akt poškodzujúci Banco Popular a jej akcionárov z dôvodu krízy, ktorú má vyriešiť samotná SRB.
            
         
               2.
            
            
               Druhý žalobný dôvod je založený na tom, že prijatím opatrení na riešenie krízovej situácie SRB porušila povinnosť náležitej starostlivosti a povinnosť riadnej správy veci verejných podľa článku 296 ZFEÚ, zásadu zákazu svojvôle a zásadu nemo auditur turpitudinem opropiam allegans.
               
            
         
               3.
            
            
               Tretí žalobný dôvod je založený na porušení článkov 17 a 41 Charty základných práv Európskej únie, keďže žalobca bol nútený vzdať sa svojho majetku bez toho, aby bol pred tým alebo následne vypočutý.
            
         
               4.
            
            
               Štvrtý žalobný dôvod je založený na tom, že SBR porušila článok 17 Charty základných práv Európskej únie a článok 54 Zmluvy o fungovaní Európskej únie, keďže žalobcovi odňala jeho majetok napriek tomu, že existovali menej reštriktívne alternatívne opatrenia.